CELEX: 62017CN0594
Language: sk
Date: 2017-10-13 00:00:00
Title: Vec C-594/17: Žaloba podaná 13. októbra 2017 – Európska komisia/Slovinská republika

201711170111555602017/C 412/315942017CJC41220171204SK01SKINFO_JUDICIAL20171013212222Vec C-594/17: Žaloba podaná 13. októbra 2017 – Európska komisia/Slovinská republika
 ---documentbreak--- C4122017SK2120120171013SK0031212222Žaloba podaná 13. októbra 2017 – Európska komisia/Slovinská republika
   (Vec C-594/17)2017/C 412/31Jazyk konania: slovinčina
      Účastníci konania
   
   
      Žalobkyňa: Európska komisia (v zastúpení: L Flynn, G. von Rintelen a M. Žebre)
   
      Žalovaná: Slovinská republika
   
      Návrhy žalobkyne
   
   Žalobkyňa navrhuje, aby Súdny dvor
   
            —
         
         
            vyhlásil, že Slovinská republika tým, že do 31. decembra 2013 neprijala všetky právne a správne predpisy potrebné na dosiahnutie súladu so smernicou Rady 2011/85/EÚ z 8. novembra 2011 o požiadavkách na rozpočtové rámce členských štátov (Ú. v. EÚ L 306, 2011, s. 41), alebo v každom prípade tým, že neoznámila znenie týchto predpisov Komisii, nesplnila svoje povinnosti, ktoré jej vyplývajú z článku 15 ods. 1 uvedenej smernice,
         
      
            —
         
         
            uložil Slovinskej republike na základe článku 260 ods. 3 ZFEÚ povinnosť zaplatiť denné penále vo výške 7099,20 eura od dátumu vyhlásenia rozsudku v tejto veci,
         
      
            —
         
         
            zaviazal Slovinskú republiku na náhradu trov konania.
         
      
      Žalobné dôvody a hlavné tvrdenia
   
   Slovinská republika mala v zmysle článku 15 ods. 1 smernice Rady 2011/85/EÚ z 8. novembra 2011 o požiadavkách na rozpočtové rámce členských štátov prijať a zverejniť do 31. decembra 2013 všetky právne a správne predpisy potrebné na dosiahnutie súladu s touto smernicou. Keďže Slovinská republika pred uplynutím tejto lehoty neoznámila Komisii, že boli prebraté všetky ustanovenia vyššie uvedenej smernice, uvedená inštitúcia sa rozhodla podať žalobu na Súdny dvor.
   Komisia sa svojou žalobou domáha, aby Súdny dvor uložil Slovinskej republike povinnosť zaplatiť denné penále vo výške 7099,20 eura. Na účely výpočtu tejto sumy Komisia zohľadnila závažnosť a dĺžku trvania porušenia práva Únie, ako aj odrádzajúci účinok vo vzťahu k platobnej schopnosti dotknutého členského štátu, t. j. Slovinskej republiky.